section_heading: Osobine
paragraph_text: MACS M3 je puška Bullpup koncepcije. Cijev joj je skraćena na 760 mm što je utjecalo na težinu oružja pa je ova puška bez dodatne opreme teška svega 7,65 kg. Kalibar cijevi je 12,7x99 mm (Browning .50). Skraćenje cijevi nije bitnije utjecalo na balističke karakteristike, a početna brzina zrna je 850 m/s i manja je samo 5 m/s od modela MACS M2-A. Ukupna težina ove puške, uključujući optički ciljnik i teleskopske nožice, iznosi 8,8 kg.